Yleisurheilu kesäolympialaisissa 1896 – miesten maraton

Miesten maraton kesäolympialaisissa 1896 oli erikoiskilpailu, joka keksittiin juuri kyseisiin olympialaisiin. Michel Bréal kehitti idean juoksukilpailusta Marathonista Ateenaan Feidippideen legendan mukaan. Ensimmäinen maratonjuoksu oli Kreikan karsinta olympiakilpailuun, tämän kisan voitti Charílaos Vasilákos. Olympiamaratonin pituus oli 40 kilometriä. 

Marathoniin matkusti 25 juoksijaa, mutta heistä vain 17 osallistui kilpailuun. Albin Lermusiaux otti johdon kisan alkuvaiheessa kuten 1 500 metrin juoksussakin. Edwin Flack ja Arthur Blake pitivät toista ja kolmatta sijaa ennen kuin Blake keskeytti 23 kilometrin kohdalla. Yhdeksää kilometriä myöhemmin myös Lermusiaux joutui keskeyttämään, joten Flack nousi kärkeen. Samaan aikaan Kreikan Spiridon Luis alkoi kiriä eroa kiinni. Flack yritti pitää kärkipaikkansa näännyksiin saakka, mutta lopulta, vain nelisen kilometriä ennen maalia, hän keskeytti. Näin Luis jäi yksin kärkeen ja voitti kisan juosten matkan hieman alle kolmessa tunnissa. Vasilakos oli toinen ja hänen jälkeensä pronssista kamppailivat Spiridon Belokas ja Gyula Kellner. Belokas ehti maaliin viittä sekuntia aiemmin, mutta hänet hylättiin myöhemmin, sillä selvisi että hän oli taittanut osan matkastaan hevoskärryissä. 

 Tulokset 

 Sija  Nimi  Maa  Aika 1  Spiridon Luis    2.58.50 2  Harilaos Vasilakos    3.06.03 3  Gyula Kellner    3.06.35 4  Ioannis Vrettos    Ei tiedossa 5  Eleitherios Papasimeon    Ei tiedossa 6  Dimitrios Deligiannis    Ei tiedossa 7  Evangelos Gerakeris    Ei tiedossa 8  Stamatios Masouris    Ei tiedossa 9  Sokratis Lagoudakis    Ei tiedossa –  Edwin Flack    DNF (37 km) Albin Lermusiaux    DNF (32 km) Ioánnis Lavréntis    DNF (24 km) Georgios Grigoriou    DNF (24 km) Arthur Blake    DNF (23 km) Ilias Kafetzis    DNF (9 km) Dimitrios Khristopoulos    DNF DSQ Spiridon Belokas    3.06,30

DNF = Keskeytti, DSQ = Hylätty

Lähteet

maraton
1896